stanford-oval/wikipedia huggingface dataset:
โตโยต้า เซ็นจูรี
รุ่นที่สาม (G60; พ.ศ. 2561–ปัจจุบัน)

| รุ่นที่สาม (G60) |
| --- | --- |
เซ็นจูรี รุ่นที่ 3
ภาพรวม
เริ่มผลิตเมื่อ: มิถุนายน พ.ศ. 2561 – ปัจจุบัน
แหล่งผลิต: Japan: Susono, Shizuoka (Higashi Fuji plant)
ตัวถังและช่วงล่าง
รูปแบบตัวถัง: 4-ประตู ลีมูซีน
โครงสร้าง: เครื่องวางหน้า ขับเคลื่อนล้อหลัง
ระบบส่งกำลัง
เครื่องยนต์: 5.0 L 2UR-FSE V8 (ไฮบริด)
มอเตอร์ไฟฟ้า: 165 kW (221 hp; 224 PS) 1KM AC synchronous
กำลัง: 280 kW (375 hp; 381 PS) (เครื่องยนต์เบนซิน) 317 kW (425 hp; 431 PS) (รวมทั้งระบบ)
ระบบเกียร์: eCVT
ระบบขับเคลื่อนรถไฮบริด: ไฮบริดแบบผสมผสาน (THS II)
มิติ
ระยะฐานล้อ: 3,090 mm (122 in)
ความยาว: 5,335 mm (210.0 in)
ความกว้าง: 1,930 mm (76 in)
ความสูง: 1,505 mm (59.3 in)
โตโยต้า เซนทูรีดังกล่าว นับเป็นเจเนอเรชั่นที่ 3 แล้ว โดยจะยังคงมีวางจำหน่ายเฉพาะตลาดญี่ปุ่นเท่านั้น ชูจุดเด่นด้วยดีไซน์ภายนอกเหลี่ยมสันสไตล์คลาสสิก แต่ถูกติดตั้งเทคโนโลยีสมัยใหม่มากมาย เช่น ไฟหน้าแบบ LED, ระบบควบคุมเสียงรบกวน Active Noise Control, เครื่องเสียงระดับพรีเมียมพร้อมลำโพง 20 ตำแหน่ง, ระบบความปลอดภัย Safety Sense P เป็นต้น ตัวถังของ Century 2018 มีขนาดความยาว 5,335 มิลลิเมตร ความกว้าง 1,930 มิลลิเมตร ความสูง 1,505 มิลลิเมตร ความยาวฐานล้ออยู่ที่ 3,090 มิลลิเมตร จึงทำให้ห้องโดยสารมีขนาดใหญ่ ติดตั้งเบาะนั่งด้านหลังแบบแยกที่นั่ง พร้อมหน้าจอ LCD บริเวณที่วางแขน สำหรับปรับตำแหน่งเบาะนั่ง, เครื่องเสียงและระบบปรับอากาศ รวมถึงโต๊ะทำงานสำหรับผู้บริหาร ภายในตกแต่งด้วยวัสดุคุณภาพสูง ปัจจุบันยังไม่มีรายละเอียดขุมพลังของ Century 2018 ใหม่ แต่จะมาพร้อมเครื่องยนต์เบนซิน V8 ขนาด 5.0 ลิตร พร้อมมอเตอร์ไฮบริด ซึ่งโตโยต้าระบุว่ามีอัตราสิ้นเปลืองดีที่สุดในรถระดับเดียวกัน Toyota Century 2018 จะถูกเปิดตัวครั้งแรกที่งานโตเกียวมอเตอร์โชว์ ในวันที่ 25 ตุลาคมนี้
รุ่นที่สาม (G60; พ.ศ. 2561–ปัจจุบัน) > Century GRMN (Gazoo Racing Masters of Nurburgring)

โตโยต้า เซนทูรี GRMN เป็นรถหรูแต่งแนว Sport ที่สุดของรถยนต์ลีมูซีนสัญชาติญี่ปุ่นอย่าง Toyota Century ซึ่งเปิดตัวไปไม่กี่เดือนที่ผ่านมา อาจจะมีตัวแรงตามมาในอนาคต หลัง Akio Toyoda ผู้ดำรงตำแหน่ง CEO ของบริษัทนั่ง Toyota Century แต่งสไตล์ตัวแรง GRMN คือชื่อเต็มของ Gazoo Racing Masters of Nurburgring มาประชุมงาน Japan Automobile Manufacturers Association (JAMA).
Akio Toyoda หัวเรือใหญ่ของ Toyota เคยนำ Toyota Century GRMN มาสร้างกระแสครั้งหนึ่งในปีที่แล้ว หลังเขาใช้รถยนต์คันนี้ในการเดินทางไปประชุม ล่าสุด เขาใช้อัครยานยนต์คันนี้ออกงานอีกครั้ง ทั้งยังนั่งเข้าไปในสนามแข่งเพื่อเปิดตัวตนเองในงาน Toyota Gazoo Racing Festival โดยมี Kamui Kobayashi แชมป์ระดับ Endurance ในชุดนักแข่งเต็มยศพร้อมหมวดโชเฟอร์ มาเป็นสารถีให้อย่างมีสไตล์
รุ่นที่สาม (G60; พ.ศ. 2561–ปัจจุบัน) > รถสำหรับขบวนแห่ของราชวงศ์ (Royal Parade Car)

นอกจาก Toyota Century จะมีความเกี่ยวข้องกับราชวงศ์ญี่ปุ่นมายาวนานเนื่องจากถูกใช้ในการเดินทางของพระจักรพรรดิ์ญี่ปุ่นแล้ว ล่าสุดทาง Toyota ยังได้ทำรถรุ่นนี้ในแบบเปิดประทุนออกมาเป็นพิเศษสำหรับพิธีฉลองการครองราชของพระจักรพรรดิ์องค์ใหม่ในวันที่ 22 ตุลาคมที่จะถึงนี้
จาก Japanese Nostalgic Car ได้บอกว่า Century เปิดประทุนถูกเรียกอย่างเป็นทางการว่า Royal Parade Car หรือรถสำหรับขบวนแห่ของราชวงศ์ ซึ่งจะถูกใช้เพื่อการเดินทางของพระจักรพรรดิ์นารูฮิโตะบนเส้นทางยาว 4.6 กิโลเมตรจากพระราชวังอิมพีเรียลผ่านถนนในโตเกียวไปยังพระราชวัง Akasaka ซึ่งเวลาประมาณ 30 นาที โดยมีรายงานว่า Century เปิดประทุนเป็นรถขบวนแห่ของราชวงศ์คันใหม่ในรอบ 30 ปี โดยมาแทนที่ Rolls-Royce Corniche ที่ใช้มาตั้งแต่ปี 1990 ซึ่งเคยถูกใช้ไปเพียง 2 ครั้งเท่านั้น อย่างไรก็ตามรถคันใหม่จะถูกกำหนดให้ใช้ในพิธีต่างๆ มากขึ้นซึ่งจะเป็นการใช้ในระหว่างงานพิธีระดับสูง รวมทั้งในระหว่างโอลิมปิกที่โตเกียวปีหน้า และในระหว่างไม่ได้ใช้งานจะถูกจัดแสดงไว้ที่พระราชวังทั้งที่เกียวโตและโตเกียว
Century Royal Parade Car
พิธีฉลองการครองราชของสมเด็จพระจักรพรรดินารูฮิโตะ และ สมเด็จพระจักรพรรดินีมาซาโกะ
รุ่นที่สาม (G60; พ.ศ. 2561–ปัจจุบัน) > การเปลี่ยนแปลงผลิตภัณฑ์

Third generation (G60)
Century front
Century side
Century rear
Century interior
Century rear passenger area
2020 Olympic Torch Relay Century Pace Car (2021)
แหล่งข้อมูลอื่น

เว็บไซต์อย่างเป็นทางการของ โตโยต้า เซ็นจูรี (ญี่ปุ่น)
วีดีทัศน์ถึงรายระเอียดหลักๆ ของเซ็นจูรี รุ่นที่สอง (อังกฤษ)
วีดีทัศน์ถึงรายระเอียดปลีกย่อย ของเซ็นจูรี รุ่นที่สอง (อังกฤษ)
เว็บไซต์อย่างเป็นทางการของ โตโยต้า เซ็นจูรี G60(อังกฤษ)
| ด ค กโตโยต้า มอเตอร์ คอร์ปอเรชัน |
| --- | --- |
ชื่อการค้า:  โตโยต้า  เล็กซัส  ไซออน  ไดฮัตสุ  ฮีโน่ 
รถที่ผลิตในปัจจุบัน:  86  4Runner  Allion  Alphard  Avalon  Avanza  Avensis  Aygo  bZ4X  Belta  Blade  Brevis  คัมรี่  Camry Hybrid  C-HR  Camry Solara  เซ็นทูรี  Coaster  โคโรลล่า  คราวน์  Dyna  FJ Cruiser  ฟอร์จูนเนอร์  Harrier  Harrier Hybrid  Hiace  Highlander  Highlander Hybrid  ไฮลักซ์  Hilux Surf  Hilux SW4  Innova  Ipsum  Isis  ist  JPN Taxi  Kijang  Kluger  Land Cruiser  LandCruiser 70 Series  Land Cruiser Prado  Liteace  Matrix  Noah  Passo  Porte  Premio  Previa  พริอุส  Probox  Qualis  QuickDelivery (クイックデリバリー)  Ractis  Raum  RAV4  RegiusAce (レジアスエース)  Revo  Rush  Sequoia  Sienna  Sienta / เซียนต้า  Succeed  Supra  Tacoma  Tarago  TownAce  ToyoAce (トヨエース)  Tundra  Venza  วีออส  Voxy (ヴォクシー)  ยาริส 
รถที่เลิกผลิต:  2000GT   AA  Allex  Aurion  Auris  Altezza  Aristo  bB  Caldina  Cami  Carina  Cavalier  เซลิก้า  Celica Supra  Celica XX  Comfort  Celsior  Chaser  Classic  Corolla Levin (AE86)  โคโรน่า  Cressida  Cresta (クレスタ)  คราวน์ คอมฟอร์ท  Cynos  FA/DA  DA115  Duet (デュエット)  Echo  Estima  FJ40  Fun Cargo  Granvia  Lexcen  Mark II  Mark II Blit (マークIIブリット)  Mark X  Mark X Zio (マークXジオ)  Mega Cruiser  MR2  MR-S  Opa (オーパ)  Origin  Paseo  Picnic  Platz  Progrés  Pronard  Publica  Regius (レジアス)  Reiz  Scepter  Sports 800  SA  Sera  Soarer  Space Cruiser  Sprinter Trueno (AE86)  Starlet  Stout  T100  Tamaraw  เทอร์เซล (โซลูน่า)  Van  Vanguard  Verossa  Vista  Voltz  WiLL  WISH  Windom 
รถต้นแบบ:  A-BAT  Alessandro Volta  bZ4X Concept  CS&S  Camry TS-01  C-HR concept  Crown Convertible  eCom  GTV  F3R  FINE-N  FINE-S  FT-1  FT-86  FT-CH  FT-EV  FT-HS  FT-SX  FTX  i-swing  iQ  i-unit  JPN Taxi Concept  Motor Triathlon Race Car  NLSV  PM  Pod  RSC  Sportivo Coupe  Sports 800 Gas Turbine Hybrid  Street Affair  X-Runner 
 Engines  Transmissions  en:Hybrid Synergy Drive  en:Toyota Racing Development (หมายเหตุ: ลิงก์สีฟ้าเชื่อมโยงไปยังวิกิพีเดียภาษาอื่น ๆ) 
ขบวนเสด็จ มหาจักรพรรดิ (Emperor Emeritus) ในรถ Century ทั่วไป, ชื่อ จักรพรรดินีที่ 8
Toyota Century GRMN
Toyota Century GRMN at 2019 Tokyo Auto Salon
ผาด ตุงคะสมิต

| ผาด ตุงคะสมิต |
| --- | --- |

กรรมการบริหารกลางพรรคเสรีมนังคศิลา
 
ข้อมูลส่วนบุคคล
เกิด: 16 กรกฎาคม พ.ศ. 2452  ประเทศไทย
เสียชีวิต: 3 ตุลาคม พ.ศ. 2527 (75 ปี)
ศาสนา: พุทธ
ศิษย์เก่า: โรงเรียนนายทหารฝึกหัดราชการทหารม้า โรงเรียนสวนกุหลาบวิทยาลัย
ยศที่ได้รับการแต่งตั้ง
สังกัด: กรมตำรวจ
ยศ:  พลตำรวจจัตวา (ก่อนถูกถอดยศ)
หน่วย: ตำรวจรถถัง
บังคับบัญชา: รถรบ พลร่ม
ผ่านศึก: การบุกครองไทยของญี่ปุ่น รัฐประหารในประเทศไทย พ.ศ. 2490 กบฏเสนาธิการ กบฏวังหลวง กบฏแมนฮัตตัน

ผาด ตุงคะสมิต (16 กรกฎาคม พ.ศ. 2452 – 3 ตุลาคม พ.ศ. 2527) เป็นอดีตนายทหารม้าและอดีตนายตำรวจรถถัง ซึ่งมีบทบาทอย่างมากในประวัติศาสตร์การเมืองไทยหลังรัฐประหารในประเทศไทย พ.ศ. 2490
ประวัติ

ผาด ตุงคะสมิต เกิดในครอบครัวชาวนา และเคยเป็นศิษย์วัด ก่อนที่จะสำเร็จการศึกษาระดับชั้นมัธยมศึกษาปีที่ 8 จากโรงเรียนสวนกุหลาบวิทยาลัย เขารับราชการเป็นนายทหารม้าในปี พ.ศ. 2480 ต่อมา ผาดได้ทำหน้าที่เป็นผู้บังคับกองร้อยที่ 2 กองพันที่ 2 รถรบ บางซื่อ พระนคร และเข้าศึกษาที่โรงเรียนนายทหารฝึกหัดราชการทหารม้า เป็นเวลา 1 ปี
วันที่ 8 ธันวาคม พ.ศ. 2484 ได้เกิดเหตุการณ์การบุกครองไทยของญี่ปุ่น ผาด ตุงคะสมิต ได้รับคำสั่งให้นำกำลังไปอยู่ที่จังหวัดลพบุรี และปี พ.ศ. 2485 เขาได้รับคำสั่งให้เป็นผู้บัญชาการกองร้อยรถรบประจำกองทัพที่ 2 เพื่อคุมกำลังไปประจำจังหวัดสระบุรี ครั้นปี พ.ศ. 2488 เมื่อญี่ปุ่นยอมแพ้สงคราม ผาดได้นำกำลังรถรบกลับสู่กรุงเทพมหานคร
วันที่ 8 พฤศจิกายน พ.ศ. 2490 ผาดถูกสั่งการให้เข้าร่วมรัฐประหารในประเทศไทย กระทั่งวันที่ 9 พฤศจิกายน ของปีเดียวกัน เขาได้รับคำสั่งจากผู้บังคับการสูงสุดให้ทำหน้าที่ผู้บังคับการรถรบ ก่อนคืนหน้าที่นี้ให้แก่ผู้บังคับการรถรบคนเดิมเมื่อเหตุการณ์รัฐประหารสงบลง ซึ่งเขาได้รับการชมเชยถึงการปฏิบัติงาน
ในปี พ.ศ. 2491 เขาได้เปลี่ยนอาชีพจากทหารมาเป็นตำรวจ ในตำแหน่งรองผู้กำกับการตำรวจสันติบาลกอง 4 โดยวันที่ 1 ตุลาคม ของปีดังกล่าว ได้เกิดเหตุการณ์กบฏเสนาธิการ ซึ่งเขาได้ทำหน้าที่ในการจับกุม
ต่อมาในวันที่ 26 กุมภาพันธ์ พ.ศ. 2492 ได้เกิดเหตุการณ์กบฏวังหลวง แม้ผาดจะเป็นตำรวจแล้ว แต่เขาก็ได้รับคำสั่งจากสฤษดิ์ ธนะรัชต์ ให้นำรถถัง 2 คันไปยึดกรมโฆษณาการ ซึ่งประสบความสำเร็จ อย่างไรก็ตาม ในวันเดียวกันนี้ ได้เกิดคดีฆ่า 4 อดีตรัฐมนตรี โดยที่ผาดได้ระบุในอัตชีวประวัติของเขาว่าไม่ทราบใครเป็นคนยิง
และในปีเดียวกันนี้ เขาได้รับคำสั่งให้ไปดูงานที่ประเทศอังกฤษ และซื้อรถเกราะที17อี1 สแตกฮาวด์ จำนวน 50 คัน
กระทั่งวันที่ 29 มิถุนายน พ.ศ. 2494 ได้เกิดเหตุการณ์กบฏแมนฮัตตัน ซึ่งผาด ตุงคะสมิต ได้สั่งรถเกราะออกปฏิบัติการทันทีหลังจากที่จอมพล แปลก พิบูลสงคราม ถูกจับ จากการกระทำดังกล่าว ส่งผลให้ผาดได้บำเหน็จ 3 ขั้น
รวมถึงในปีเดียวกัน เขาได้รับคำสั่งให้ไปตรวจรับรถลาดตระเวนเบามอร์ริส ซึ่งเป็นรถเกราะที่ประเทศอังกฤษ ตลอดจนดูงานที่ประเทศฝรั่งเศสและอิตาลี นอกจากนี้ เขาได้รับการแต่งตั้งเป็นสมาชิกสภาผู้แทนราษฎรประเภทที่ 2 ตามประกาศราชกิจจานุเบกษา ณ วันที่ 30 พฤศจิกายน พ.ศ. 2494 และปีดังกล่าว เขายังได้เป็นนายตำรวจราชสำนักเวร เพื่อถวายอารักขาพระเจ้าอยู่หัว
รับราชการ

พ.ศ. 2497 เขาได้รับยศพันตำรวจเอก และได้รับคำสั่งให้เดินทางไปสหรัฐ รวมถึงฮาวาย, ญี่ปุ่น และฮ่องกง รวมถึงในปีเดียวกัน เขาได้ปรับปรุงสถานที่ทำงานใหม่ในวังปารุสกวันและโรงช้างดุสิต ตลอดจนได้รับคำสั่งให้บังคับบัญชาหน่วยพลร่ม ซึ่งเขาได้รับการติดปีกพลร่ม และแหวนพลร่ม
พ.ศ. 2499 ผาด ตุงคะสมิต ได้รับยศพลตำรวจจัตวา และทำพิธีขึ้นบ้านใหม่ ณ บริเวณหลังสถานีตำรวจนครบาลบางซื่อ นอกจากนี้ เขายังได้เป็นกรรมการบริหารกลางของพรรคเสรีมนังคศิลาถึง 2 ครั้ง
ในภายหลัง เขาตกเป็นผู้ต้องหาในคดีฆ่า 4 อดีตรัฐมนตรี พ.ศ. 2492 และศาลพิพากษาให้จำคุกตลอดชีวิต อย่างไรก็ตาม ยังมีประชาชนที่คิดว่าเขาเป็นแพะรับบาป ผู้คนบางส่วนมีความเชื่อว่าเขาไม่ได้เป็นผู้ต้องหาตัวจริง และจากบันทึกบางส่วนของหนังสือ 13 ปี กับบุรุษเหล็กแห่งเอเชีย ที่เขียนโดยพันตำรวจเอก พุฒ บูรณสมภพ มีการบันทึกว่าเขาไม่ได้เป็นผู้กระทำผิด
ชีวิตส่วนตัว

ผาด ตุงคะสมิต กับภรรยามีลูกเป็นชาย 2 คน และหญิง 5 คน รวมถึงผาดยังมีผลงานอัตชีวประวัติ ที่เผยมุมมองของเขาว่าไม่ต้องการเห็นการคอร์รัปชัน และความเหลวแหลกของบ้านเมือง
ผาดเคยมีความใฝ่ฝันที่จะเป็นนายทหารฝ่ายเสนาธิการ แต่ไม่สามารถเป็นได้ โดยเขาให้เหตุผลว่าไม่มีพวกหนุน นอกจากนี้ เขาไม่ต้องการเกี่ยวข้องกับเหตุการณ์รัฐประหารในประเทศไทย พ.ศ. 2500 เนื่องด้วยสถานการณ์ที่ไม่ชัดเจน
อำเภอปากช่อง

| อำเภอปากช่อง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pak Chong
ที่ว่าการอำเภอปากช่อง
คำขวัญ: เขาใหญ่ชวนชม วัวนมพันธุ์ดี หินอ่อนหลากสี ข้าวโพดหวานมากมี  น้อยหน่าดีที่ปากช่อง
แผนที่จังหวัดนครราชสีมา เน้นอำเภอปากช่อง
พิกัด: 14°24′42″N 101°25′18″E﻿ / ﻿14.41167°N 101.42167°E﻿ / 14.41167; 101.42167
ประเทศ:  ไทย
จังหวัด: นครราชสีมา
พื้นที่
 • ทั้งหมด: 1,825.2 ตร.กม. (704.7 ตร.ไมล์)
ประชากร (2564)
 • ทั้งหมด: 197,345 คน
 • ความหนาแน่น: 108.12 คน/ตร.กม. (280.0 คน/ตร.ไมล์)
รหัสไปรษณีย์ : 30130 (ไปรษณีย์ปากช่อง - เฉพาะตำบลคลองม่วง ตำบลจันทึก ตำบลปากช่อง ตำบลวังกะทะ ตำบลวังไทร ตำบลหนองสาหร่าย รวมไปถึงตำบลลำพญากลาง และตำบลลำสมพุง ในเขตอำเภอมวกเหล็ก จังหวัดสระบุรี),  30320 (ไปรษณีย์กลางดง - เฉพาะตำบลกลางดง และตำบลพญาเย็น),  30450 (ไปรษณีย์เขาใหญ่ - เฉพาะตำบลหมูสี ตำบลหนองน้ำแดง ตำบลโป่งตาลอง และตำบลขนงพระ)
รหัสภูมิศาสตร์: 3021
ที่ตั้งที่ว่าการ: ที่ว่าการอำเภอปากช่อง ตำบลปากช่อง อำเภอปากช่อง จังหวัดนครราชสีมา 30130
 ส่วนหนึ่งของสารานุกรมประเทศไทย
ปากช่อง เป็นอำเภอหนึ่งทางตะวันตกเฉียงใต้ของจังหวัดนครราชสีมา เป็นอำเภอแรกสุดของการเดินทางจากถนนมิตรภาพเข้าสู่ภาคตะวันออกเฉียงเหนือ มีเนื้อที่ประมาณ 1,825.2 ตารางกิโลเมตร เป็นอำเภอที่มีขนาดพื้นที่ใหญ่สุดในจังหวัดนครราชสีมา และมีประชากรมากเป็นอันดับสองรองจากอำเภอเมืองนครราชสีมา อยู่ห่างจากเมืองนครราชสีมาประมาณ 85 กิโลเมตร เดิมเป็นส่วนหนึ่งของอำเภอสีคิ้ว
ที่ตั้งและอาณาเขต

อำเภอปากช่องมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอมวกเหล็ก (จังหวัดสระบุรี) และอำเภอสีคิ้ว
ทิศตะวันออก ติดต่อกับอำเภอสูงเนินและอำเภอวังน้ำเขียว
ทิศใต้ ติดต่อกับอำเภอประจันตคาม (จังหวัดปราจีนบุรี) อำเภอปากพลี และอำเภอเมืองนครนายก (จังหวัดนครนายก)
ทิศตะวันตก ติดต่อกับอำเภอมวกเหล็ก (จังหวัดสระบุรี)
ประวัติ

เมื่อปี พ.ศ. 2430 บ้านปากช่องขึ้นกับตำบลขนงพระ อำเภอจันทึก ต่อมาปี พ.ศ. 2434 พระบาทสมเด็จพระจุลจอมเกล้าเจ้าอยู่หัวรัชกาลที่ 5 มีพระราชประสงค์ให้ก่อสร้างทางรถไฟสายแรกกรุงเทพ-นครราชสีมา สร้างทางผ่านกลางหมู่บ้าน จำเป็นต้องระเบิดภูเขาเพื่อวางทางรถไฟ จึงทำให้หมู่บ้านถูกระเบิดหินทำทางรถไฟเป็นช่อง จึงเรียกว่า "บ้านปากช่อง"
วันที่ 29 กรกฎาคม 2490 ตั้งตำบลปากช่อง แยกออกจากตำบลจันทึก
วันที่ 3 สิงหาคม 2499 จัดตั้งสุขาภิบาลปากช่อง ในท้องที่บางส่วนของตำบลปากช่อง อำเภอสีคิ้ว
วันที่ 22 มกราคม 2500 แยกพื้นที่ตำบลปากช่อง ตำบลจันทึก ตำบลกลางดง และตำบลหมูสี ของอำเภอสีคิ้ว มาตั้งเป็น กิ่งอำเภอปากช่อง และให้ขึ้นการปกครองกับอำเภอสีคิ้ว
วันที่ 22 กรกฎาคม 2501 ยกฐานะกิ่งอำเภอปากช่อง อำเภอสีคิ้ว เป็น อำเภอปากช่อง
วันที่ 20 กรกฎาคม 2508 จัดตั้งสุขาภิบาลกลางดง ในท้องที่บางส่วนของตำบลกลางดง
วันที่ 19 กันยายน 2515 ตั้งตำบลขนงพระ แยกออกจากตำบลปากช่อง
วันที่ 28 สิงหาคม 2516 ตั้งตำบลหนองสาหร่าย แยกออกจากตำบลจันทึก
วันที่ 26 กรกฎาคม 2520 ตั้งตำบลวังกะทะ แยกออกจากตำบลหนองสาหร่าย
วันที่ 24 มิถุนายน 2524 ยกฐานะจากสุขาภิบาลปากช่อง เป็น เทศบาลตำบลปากช่อง
วันที่ 1 มิถุนายน 2525 ตั้งตำบลโป่งตาลอง แยกออกจากตำบลหมูสี และตั้งตำบลคลองม่วง แยกออกจากตำบลวังกะทะ
วันที่ 2 ตุลาคม 2527 ตั้งตำบลหนองน้ำแดง แยกออกจากตำบลขนงพระ และตั้งตำบลวังไทร แยกออกจากตำบลหนองสาหร่าย
วันที่ 26 กันยายน 2529 ตั้งตำบลพญาเย็น แยกออกมาจากตำบลกลางดง
วันที่ 25 พฤษภาคม 2542 ยกฐานะจากสุขาภิบาลกลางดง เป็นเทศบาลตำบลกลางดง ด้วยผลของกฎหมาย
วันที่ 10 พฤษภาคม  2548 ยกฐานะจากเทศบาลตำบลปากช่อง เป็นเทศบาลเมืองปากช่อง
การแบ่งเขตการปกครอง > การปกครองท้องที่

อำเภอปากช่องแบ่งพื้นที่การปกครองออกเป็น 12 ตำบล 219 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. |  | ปากช่อง |  | (Pak Chong) |  | 22 หมู่บ้าน |
| 2. |  | กลางดง |  | (Klang Dong) |  | 15 หมู่บ้าน |
| 3. |  | จันทึก |  | (Chanthuek) |  | 22 หมู่บ้าน |
| 4. |  | วังกะทะ |  | (Wang Katha) |  | 24 หมู่บ้าน |
| 5. |  | หมูสี |  | (Mu Si) |  | 19 หมู่บ้าน |
| 6. |  | หนองสาหร่าย |  | (Nong Sarai) |  | 25 หมู่บ้าน |
| 7. |  | ขนงพระ |  | (Khanong Phra |  | 15 หมู่บ้าน |
| 8. |  | โป่งตาลอง |  | (Pong Talong |  | 13 หมู่บ้าน |
| 9. |  | คลองม่วง |  | (khlong Muang) |  | 21 หมู่บ้าน |
| 10. |  | หนองน้ำแดง |  | (Nong Nam Daeng) |  | 11 หมู่บ้าน |
| 11. |  | วังไทร |  | (Wang Sai) |  | 18 หมู่บ้าน |
| 12. |  | พญาเย็น |  | (Phaya Yen) |  | 14 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอปากช่องประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลเมืองปากช่อง ครอบคลุมพื้นที่บางส่วนของตำบลปากช่องและตำบลหนองสาหร่าย
เทศบาลตำบลกลางดง ครอบคลุมพื้นที่บางส่วนของตำบลกลางดงและตำบลพญาเย็น
เทศบาลตำบลสีมามงคล ครอบคลุมพื้นที่ตำบลกลางดง (นอกเขตเทศบาลตำบลกลางดง)
เทศบาลตำบลหมูสี ครอบคลุมพื้นที่ตำบลหมูสีทั้งตำบล
เทศบาลตำบลวังไทร ครอบคลุมพื้นที่ตำบลวังไทรทั้งตำบล
องค์การบริหารส่วนตำบลปากช่อง ครอบคลุมพื้นที่ตำบลปากช่อง (นอกเขตเทศบาลเมืองปากช่อง)
องค์การบริหารส่วนตำบลจันทึก ครอบคลุมพื้นที่ตำบลจันทึกทั้งตำบล
องค์การบริหารส่วนตำบลวังกะทะ ครอบคลุมพื้นที่ตำบลวังกะทะทั้งตำบล
องค์การบริหารส่วนตำบลหนองสาหร่าย ครอบคลุมพื้นที่ตำบลหนองสาหร่าย (นอกเขตเทศบาลเมืองปากช่อง)
องค์การบริหารส่วนตำบลขนงพระ ครอบคลุมพื้นที่ตำบลขนงพระทั้งตำบล
องค์การบริหารส่วนตำบลโป่งตาลอง ครอบคลุมพื้นที่ตำบลโป่งตาลองทั้งตำบล
องค์การบริหารส่วนตำบลคลองม่วง ครอบคลุมพื้นที่ตำบลคลองม่วงทั้งตำบล
องค์การบริหารส่วนตำบลหนองน้ำแดง ครอบคลุมพื้นที่ตำบลหนองน้ำแดงทั้งตำบล
องค์การบริหารส่วนตำบลพญาเย็น ครอบคลุมพื้นที่ตำบลพญาเย็น (นอกเขตเทศบาลตำบลกลางดง)
การขนส่ง

การรถไฟแห่งประเทศไทย: ทางรถไฟสายตะวันออกเฉียงเหนือ (สายอีสานตอนล่าง ชุมทางบ้านภาชี–อุบลราชธานี)
สถานี: กลางดง – ปางอโศก – บันไดม้า – ปากช่อง – ซับม่วง – จันทึก – คลองขนานจิตร
ทางหลวงพิเศษหมายเลข 6
ถนนมิตรภาพ
ถนนธนะรัชต์
ทางหลวงแผ่นดินหมายเลข 2220
ทางหลวงแผ่นดินหมายเลข 2235
ทางหลวงแผ่นดินหมายเลข 2243
ทางหลวงแผ่นดินหมายเลข 2247
ทางหลวงแผ่นดินหมายเลข 2274
ทางหลวงแผ่นดินหมายเลข 2422
การท่องเที่ยว

อำเภอปากช่องมีเขตติดต่อกับอุทยานแห่งชาติเขาใหญ่ ซึ่งทางขึ้นอุทยานด้านอำเภอปากช่องเป็นถนนที่สามารถขึ้นไปถึงบริเวณอุทยานได้สะดวก เนื่องจากเขตอำเภอมีอาณาเขตติดต่อกับผืนป่าดงพญาเย็นประกอบกับเป็นที่ราบสูงสลับภูเขา ทำให้สภาพภูมิอากาศโดยทั่วไปมีความเย็นเหมาะแก่การทำปศุสัตว์ขนาดใหญ่ จึงมีฟาร์มขนาดใหญ่หลายแห่ง รวมทั้งฟาร์มโคนมโชคชัยซึ่งปัจจุบันพัฒนาให้มีบริเวณที่สามารถรองรับนักท่องเที่ยวและจัดเป็นแพ็กเกจทัวร์เพื่อเที่ยวชมภายในฟาร์ม นอกจากนี้ยังมีฟาร์มอื่น ๆ รีสอร์ต และโรงแรมอีกมาก ซึ่งสามารถรองรับนักท่องเที่ยวได้มาก โดยเฉพาะช่วงวันหยุดซึ่งจะมีนักท่องเที่ยวจากกรุงเทพมหานครมาพักผ่อน
ปากช่องมีระดับโอโซนเป็นอันดับ 7 ของโลก[ต้องการอ้างอิง]ทำให้นักท่องเที่ยวได้รับอากาศที่บริสุทธิ์ สดชื่น ดีต่อสุขภาพ บริเวณเขตติดต่อกับอำเภอสีคิ้วเป็นที่ตั้งของเขื่อนลำตะคองซึ่งมีจุดชมวิวที่สวยงาม เหมาะแก่การพักผ่อนโดยตัวเขื่อนอยู่ห่างจากตัวอำเภอปากช่องประมาณ 15 กิโลเมตร ส่วนตำบลกลางดงเป็นแหล่งแวะพักเพื่อซื้อของฝากประเภทผลไม้ต่าง ๆ มากมายสดจากไร่และข้าวโพดหวานอันเลื่องชื่อของไร่สุวรรณ
อาชีพ

ประชากรส่วนใหญ่มีอาชีพเกษตรกรรม โดยมีการเพาะปลูกพืชหลายชนิด โดยเฉพาะที่เป็นผลไม้ที่ขึ้นชื่อของอำเภอและมีการจัดงานประจำปีขึ้นทุกปี คือ น้อยหน่า ส่วนพืชผลอื่น ๆ คือ ข้าวโพด มันสำปะหลัง อ้อย มะม่วง องุ่น และลิ้นจี่ พืชผักอื่น ๆ ที่เพาะปลูกมาก คือ มะละกอ พริก ผักชี แตงกวา และต้นหอม นอกจากนี้ การทำปศุสัตว์ก็เป็นอีกอาชีพที่ได้รับความนิยม คือ การเลี้ยงไก่ สุกร และโคนม โดยมีโรงงานฟักไข่ขนาดใหญ่อยู่ในสำหรับด้านพาณิชยกรรมและอุตสาหกรรมหลัก โดยทั่วไปจะอยู่ในเขตตัวเมืองซึ่งเป็นเขตการค้าที่ไม่กระจุกตัว แต่จะมีที่ตั้งตามแนวถนนทั้งสองฝั่งของถนนมิตรภาพ มีตลาดในตัวเมืองเพื่อแลกเปลี่ยนสินค้าหลายแห่ง แต่มีเขตติดต่อกันจนดูเหมือนเป็นแห่งเดียวกัน
สารพันปัญหาวุ่นวาย ของยัยแวมไพร์ขี้จุ๊

ซีรีส์ไลต์โนเวลญี่ปุ่น
| --- | --- |
สารพันปัญหาวุ่นวาย ของยัยแวมไพร์ขี้จุ๊
หน้าปกไลต์โนเวลสารพันปัญหาวุ่นวาย ของยัยแวมไพร์ขี้จุ๊ ฉบับภาษาไทย
ひきこまり吸血姫の悶々 (Hikikomari Kyūketsuki no Monmon)
ชื่อภาษาอังกฤษ: The Vexations of a Shut-In Vampire Princess
แนว: บันเทิงคดีผจญภัย จินตนิมิต ยูริ
ไลต์โนเวล
เขียนโดย: โคเทย์ โคบายาชิ
วาดภาพโดย: ริอิจู
สำนักพิมพ์: GA Bunko
สำนักพิมพ์ภาคภาษาไทย: อนิแม็ก
ในเครือ: เอสบีครีเอทีฟ
กลุ่มเป้าหมาย: ชาย
ตีพิมพ์ตั้งแต่: 11 มกราคม พ.ศ. 2563 – ปัจจุบัน
จำนวนเล่ม:  13    6 (หนังสือ)
มังงะ
เขียนโดย: โคเทย์ โคบายาชิ
วาดภาพโดย: ริอิจู
สำนักพิมพ์: สแควร์เอนิกซ์
สำนักพิมพ์ภาคภาษาไทย: อนิแม็ก
นิตยสาร: Monthly Big Gangan
กลุ่มเป้าหมาย: เซเน็ง
ตีพิมพ์ตั้งแต่: 25 ธันวาคม พ.ศ. 2564 – ปัจจุบัน
จำนวนเล่ม:  3    2 (หนังสือ)
อนิเมะโทรทัศน์
กำกับโดย: ทัตสึมะ มินามิคาวะ
เขียนบทโดย: เคอิจิโร โอจิ
ดนตรีโดย: โกะ ชิอินะ
สตูดิโอ: โปรเจกต์นัมเบอร์ไนน์
เครือข่าย: โตเกียวเอ็มเอ็กซ์, BS NTV, MBS, AT-X
ฉาย:  7 ตุลาคม พ.ศ. 2566  –  30 ธันวาคม พ.ศ. 2566
ตอน: 12
 สถานีย่อยการ์ตูนญี่ปุ่น
สารพันปัญหาวุ่นวาย ของยัยแวมไพร์ขี้จุ๊ (ญี่ปุ่น: ひきこまり吸血姫の悶々, โรมาจิ: Hikikomari Kyūketsuki no Monmon) เป็นซีรีส์ไลต์โนเวลญี่ปุ่น เขียนโดยโคเทย์ โคบายาชิและวาดภาพโดยริอิจู เริ่มตีพิมพ์ในเดือนมกราคม พ.ศ. 2563 โดยสำนักพิมพ์ GA Bunko ในเครือเอสบีครีเอทีฟ และในเดือนมีนาคม พ.ศ. 2567 วางจำหน่ายถึงเล่มที่ 13 ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก มังงะดัดแปลงเริ่มตีพิมพ์ในนิตยสาร Monthly Big Gangan ในเดือนธันวาคม พ.ศ. 2564 และเมื่อเดือนพฤศจิกายน พ.ศ. 2566 มีการรวบรวมไว้เป็นเล่มทังโกบง  ถึงเล่มที่ 3 ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ออกอากาศตั้งแต่เดือนตุลาคมถึงเดือนธันวาคม พ.ศ. 2566
สื่อ > ไลต์โนเวล

ไลต์โนเวล สารพันปัญหาวุ่นวาย ของยัยแวมไพร์ขี้จุ๊ เขียนโดยโคเทย์ โคบายาชิและวาดภาพโดยริอิจู เอสบีครีเอทีฟ เริ่มเผยแพร่ซีรีส์นี้เมื่อวันที่ 11 มกราคม พ.ศ. 2563 โดยเดือนมีนาคม พ.ศ. 2567 ได้วางจำหน่ายถึงเล่มที่ 13
ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก โดยประกาศลิขสิทธิ์เมื่อวันที่ 7 เมษายน พ.ศ. 2564
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  11 มกราคม พ.ศ. 2563 | 978-4-81-560465-3 | เมษายน พ.ศ. 2564 | 978-616-337-752-4 |
| 2 |  14 พฤษภาคม พ.ศ. 2563 | 978-4-81-560551-3 | ตุลาคม พ.ศ. 2564 | 978-616-337-771-5 |
| 3 |  11 กันยายน พ.ศ. 2563 | 978-4-81-560743-2 | ตุลาคม พ.ศ. 2565 | 978-616-337-835-4 |
| 4 |  14 มกราคม พ.ศ. 2564 | 978-4-81-560890-3 | มีนาคม พ.ศ. 2566 | 978-616-337-939-9 |
| 5 |  13 พฤษภาคม พ.ศ. 2564 | 978-4-81-560985-6 | ตุลาคม พ.ศ. 2566 | 978-616-337-991-7 |
| 6 |  14 กันยายน พ.ศ. 2564 | 978-4-81-561203-0 | มีนาคม พ.ศ. 2567 | 978-616-610-001-3 |
| 7 |  14 มกราคม พ.ศ. 2565 | 978-4-81-561378-5 | — | — |
| 8 |  13 พฤษภาคม พ.ศ. 2565 | 978-4-81-561642-7 | — | — |
| 9 |  14 ตุลาคม พ.ศ. 2565 | 978-4-81-561643-4 | — | — |
| 10 |  14 มกราคม พ.ศ. 2566 | 978-4-81-561910-7 | — | — |
| 11 |  15 พฤษภาคม พ.ศ. 2566 | 978-4-81-562137-7 | — | — |
| 12 |  14 ตุลาคม พ.ศ. 2566 | 978-4-81-562138-4 | — | — |
| 13 |  15 มีนาคม พ.ศ. 2567 | 978-4-81-562139-1 | — | — |
สื่อ > มังงะ

มังงะดัดแปลงวาดภาพประกอบโดยริอิจู นักวาดภาพประกอบของไลต์โนเวลเรื่องนี้  ได้รับการตีพิมพ์ในนิตยสารMonthly Big Gangan ของสำนักพิมพ์สแควร์เอนิกซ์ เมื่อวันที่ 25 ธันวาคม พ.ศ. 2564 ณ เดือนพฤศจิกายน พ.ศ. 2566 มีการรวบรวมไว้เป็นเล่มทังโกบง ถึงเล่มที่ 3
มังงะมีลิขสิทธิ์ในประเทศไทยโดยสำนักพิมพ์อนิแม็ก
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  23 มิถุนายน พ.ศ. 2565 | 978-4-75-757986-6 | ตุลาคม พ.ศ. 2566 | 978-616-337-986-3 |
| 2 |  25 มกราคม พ.ศ. 2566 | 978-4-75-758363-4 | ตุลาคม พ.ศ. 2566 | 978-616-337-987-0 |
| 3 |  25 พฤศจิกายน พ.ศ. 2566 | 978-4-75-758919-3 | มีนาคม พ.ศ. 2568 | — |
สื่อ > อนิเมะ

ได้รับการประกาศดัดแปลงเป็นซีรีส์โทรทัศน์อนิเมะในการสตรีมสด "GA Fes 2023" เมื่อวันที่ 5 มกราคม พ.ศ. 2566 ผลิตโดยสตูดิโอโปรเจกต์นัมเบอร์ไนน์ และกำกับโดยทัตสึมะ มินามิคาวะ พร้อมสคริปต์ที่ดูแลโดยเคอิจิโร โอจิ การออกแบบตัวละครจัดการโดยโทโมยูกิ ชิทายะ และดนตรีที่แต่งโดยโกะ ชิอินะ ซีรีส์นี้ออกอากาศตอนแรกในวันที่ 7 ตุลาคม พ.ศ. 2566 ทางโตเกียวเอ็มเอ็กซ์และเครือข่ายอื่น ๆ เพลงเปิดคือ "Red Liberation" ร้องโดย fripSide ในขณะที่เพลงปิดคือ "Nemurenai" (眠れない) ร้องโดย MIMiNARI feat.โทโมริ คูซูโนกิ
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "แวมไพร์จอมเก็บเนื้อเก็บตัว จะออกไปข้างนอก" Transliteration: "Hikikomori Kyūketsuki, Soto ni Deru" (ญี่ปุ่น: 引きこもり吸血鬼、外に出る) | คาซึโอะ โนกามิ | เคอิจิโระ โอจิ | ทัตสึมะ มินามิคาวะ | 7 ตุลาคม 2566 (2566-10-07) |
| 2 | "การจลาจลเลื่อนขาเก้าอี้" Transliteration: "Gekokujō, Boppatsu" (ญี่ปุ่น: 下剋上、勃発) | คิโยทากะ ทาเคซาวะ | เคอิจิโระ โอจิ | ฮิโรอากิ ทาคางิ | 14 ตุลาคม 2566 (2566-10-14) |
| 3 | "ความมืดมิดของเจ้าหญิงแวมไพร์ผู้เก็บเนื้อเก็บตัว" Transliteration: "Hikikomori Kyūketsuki no Yami" (ญี่ปุ่น: ひきこもり吸血姫の闇) | โคสุเกะ ชิโมโทริ | เคอิจิโระ โอจิ | ทัตสึมะ มินามิคาวะ | 21 ตุลาคม 2566 (2566-10-21) |
| 4 | "อาฆาตวิเวกสีชาด" Transliteration: "Kokō no Tomurai" (ญี่ปุ่น: 孤紅の恤) | เคนทาโร่ ทานากะ | เคอิจิโระ โอจิ | ฮิโรอากิ ทาคางิ | 28 ตุลาคม 2566 (2566-10-28) |
| 5 | "ซาคุนะ เมมวาร์ และเหล่าเจ็ดสวรรค์สีชาด" Transliteration: "Sakuna Memowāru to Shichiguten-tachi" (ญี่ปุ่น: サクナ・メモワールと七紅天たち) | คาซึโอะ โนกามิ | ซาโตรุ ซูกิซาวะ | ฮิโตมิ เอโซเอะ | 4 พฤศจิกายน 2566 (2566-11-04) |
| 6 | "การประชุมโต๊ะกลมที่มีแต่คนร้ายๆ" Transliteration: "Kusemono Zoroi no Entaku Kaigi" (ญี่ปุ่น: 曲者ぞろいの円卓会議) | อายูมิ ทาคางิ | เคอิจิโระ โอจิ | ฮิเดโทชิ ทาคาฮาชิ | 11 พฤศจิกายน 2566 (2566-11-11) |
| 7 | "สการ์เลท สเตจ" Transliteration: "Sukāretto Sutēji" (ญี่ปุ่น: スカーレット・ステージ) | เคนทาโร่ ทานากะ | ซาโตรุ ซูกิซาวะ | โนริอากิ ไซโตะ | 18 พฤศจิกายน 2566 (2566-11-18) |
| 8 | "วัฏจักรแห่งดวงดาว" Transliteration: "Asuterizumu no Kaiten" (ญี่ปุ่น: アステリズムの廻転) | คิโยทากะ ทาเคซาวะ | เคอิจิโระ โอจิ | สึโตมุ มิยาซาวะ | 25 พฤศจิกายน 2566 (2566-11-25) |
| 9 | "งานเลี้ยงน้ำชาล่าสังหาร" Transliteration: "Senryū Chakai" (ญี่ปุ่น: 翦劉茶会) | คาซึโอะ โนกามิ | เคอิจิโระ โอจิ | โนริอากิ ไซโตะ | 9 ธันวาคม 2566 (2566-12-09) |
| 10 | "องค์หญิงแห่งราชอาณาจักรอารุกา" Transliteration: "Aruka Okoku no Ohimesama" (ญี่ปุ่น: アルカ王国のお姫様) | อายูมิ ทาคางิ | ซาโตรุ ซูกิซาวะ | โนริอากิ ไซโตะ | 16 ธันวาคม 2566 (2566-12-16) |
| 11 | "สวนสวรรค์ฝันทลาย" Transliteration: "Yume no Tsuieru Rakuen" (ญี่ปุ่น: 夢の潰える楽園) | อาคาริ รันซากิ | เคอิจิโระ โอจิ | อาคาริ รันซากิ | 23 ธันวาคม 2566 (2566-12-23) |
| 12 | "พิภพทองคำ" Transliteration: "Ōgon no Sekai" (ญี่ปุ่น: 黄金の世界) | เคนทาโร่ ทานากะ | เคอิจิโระ โอจิ | ทัตสึมะ มินามิคาวะ | 30 ธันวาคม 2566 (2566-12-30) |